***PRORAČUNSKI KORISNIK: INSTITUT RUĐER BOŠKOVIĆ, Bijenička cesta 54, Zagreb***

***RAZDJEL: 080 MINISTARSTVO ZNANOSTI I OBRAZOVANJA***

***RKP: 03041***

***OIB 69715301002***

***ŠIFRA DJELATNOSTI: 7219***

***IBAN: HR6623600001101210403***

***BILJEŠKE UZ FINANCIJSKE IZVJEŠTAJE ZA RAZDOBLJE I-XII 2022. GODINE***

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

1. **PRIHODI I PRIMICI**

Ukupni prihodi i primici Instituta Ruđer Bošković (u daljnjem tekstu: Institut) za razdoblje od 01. siječnja 2022. godine do 31. prosinca 2022. godine ostvareni su u iznosu 314.660.924 HRK i u odnosu na 2021. godinu smanjeni su za 4,22% (2021. = 328.522.787 HRK).

Ukupne prihode i primitke čine:

1. prihodi poslovanja u iznosu 314.618.996 HRK
2. prihodi od nefinancijske imovine u iznosu 41.928 HRK
3. ***Prihodi poslovanja***

Prihodi poslovanja smanjeni su u odnosu na 2021. godinu za 3,60%.

**Tekuće pomoći od međunarodnih organizacija** **(šifra 6321)** povećane su u odnosu na 2021. godinu za 38,00% zbog inozemne uplate za projekt NATO SPS G5674 u iznosu 1.066.764 HRK.

**Prihodi od tekućih pomoći od institucija i tijela EU** **(šifra 6323)** smanjeni su u odnosu na 2021. godinu za 52,80% zbog izmjena i dopuna Pravilnika o proračunskom računovodstvu i računskom planu (NN 108/20). Primljena sredstva EU projekata koja smo sa 31.12.2020. godine imali evidentirana na računu 23957 – *Obveze za EU predujmove* u 2021. godini priznali smo kao prihod od tekućih pomoći od institucija i tijela EU u iznosu 18.078.197 HRK.

Isto tako, u 2021. godini izvršena je uplata Ministarstva znanosti i obrazovanja u iznosu 12.987.171 HRK po Ugovoru o dodjeli bespovratnih sredstava za Otvorene znanstvene infrastrukturne platforme za inovativne primjene u gospodarstvu i društvu (O-ZIP).

Najznačajniji iznos u 2022. godini odnosi se na projekt HORIZONT EDIH-AI4HEALT.CRO u iznosu 7.190.320 HRK.

**Kapitalne pomoći od institucija i tijela EU (šifra 6324)** povećane su u odnosu na 2021. godinu za 20,80%. Povećanje se odnosi na uplaćena novčana sredstva Ministarstva znanosti i obrazovanja koja su u Državnom proračunu Republike Hrvatske financirana iz programa Konkurentnost i kohezija 2014.-2020. sa aktivnosti kapitalnih pomoći od Institucija i tijela EU, a uplate se odnose na projekte RAPTOVAX-ESIF, CAT PHARMA-ESIF, IPSTED-ESIF, QUA/QUA PROTEIN, „Razvoj inovativnih formulacija kliničke prehrane“, ZCI–CEMS, ZCI-BIOPROCRO te O-ZIP za koji je izvršena uplata u iznosu 8.557.866 HRK.

**Tekuće pomoći proračunskim korisnicima iz proračuna koji im nije nadležan** **(šifra 6361)** povećanesu u odnosu na 2021. godinu za 271,50% zbog uplaćenih iznosa od Grada Ploče i Istarske županije te uplate za projekt CEKOM 3LJ.

**Tekuće pomoći temeljem prijenosa EU sredstava** **(šifra 6381)** povećane su u odnosu na 2021. godinu za 122,00%. Povećanje se odnosi na uplatu Grada Zadra za projekt NETWAP u iznosu 566.556 HRK.

**Tekući prijenosi između proračunskih korisnika istog proračuna (šifra 6391)** povećani su u odnosu na 2021. godinu za 1.175,60% zbog prijenosa sredstava Hrvatske zaklade za znanost, koja od 01. siječnja 2022. godine ima status proračunskog korisnika državnog proračuna. Prema odredbama Pravilnika o proračunskom računovodstvu i računskom planu, prijenosi sredstava koje proračunski korisnici primaju od drugih proračunskih korisnika u nadležnosti istog proračuna evidentiraju se u okviru podskupine 639.

U 2021. godini prijenosi sredstava Hrvatske zaklade za znanost evidentirali su se na skupini konta 6526 (Prihodi od upravnih i administrativnih pristojbi, pristojbi po posebnim propisima i naknada).

**Kapitalni prijenosi između proračunskih korisnika istog proračuna (šifra 6392)** u 2022. godini odnose se na financijsku potporu za popravak, održavanje i nadogradnju opreme za znanstvena istraživanja u 2022. godini, upisane u bazu podataka „Šestar“.

**Tekući prijenosi između proračunskih korisnika istog proračuna temeljem prijenosa EU sredstava (šifra 6393)** povećani su u odnosu na 2021. godinu za 362,40% zbog prijenosa sredstava od Hrvatske zaklade za znanost koja od 01. siječnja 2022. godine ima status proračunskog korisnika istog proračuna.

**Prihodi od financijske imovine (šifra 641)** povećani su u odnosu na 2021. godinu za 258,90%. Kamate na depozite po viđenju smanjene su za 78,30% zbog smanjenja kamatne stope na novčana sredstva na žiro računu Instituta.

Povećanja prihoda od pozitivnih tečajnih razlika od 228,50% rezultat je svođenja deviznih sredstava na žiro računu Instituta na srednji tečaj HNB na dan 31.12.2022. godine u iznosu od 160.711 HRK.

Prihodi od dividendi odnose se na isplaćenu dividendu za 2020. godinu za 0,012941% udjela Instituta u kapitalu Europhysics letters iz Švicarske.

**Prihodi od upravnih i administrativnih pristojbi, pristojbi po posebnim propisima i naknada** **(šifra 65 i 6526)** smanjeni su u odnosu na 2021. godinu za 99,90% a odnose se na prihode Hrvatske zaklade za znanost koji se od 01. siječnja 2022. godine evidentiraju na skupini konta 639.

**Prihodi od prodaje proizvoda i robe te pruženih usluga (šifra 661)** odnose se na komercijalne projekte s gospodarstvom i drugim pravnim osobama.

**Tekuće donacija (šifra 6631)** smanjene su u odnosu na 2021. godinu za 8,20%. Tekuće donacije odnose se na projekte financirane iz programa „Jačanje konkurentnosti gospodarstva kroz učinkovito korištenje EU sredstava“ iz aktivnosti OP Konkurentnost i kohezija 2014.-2020. u iznosu 5.467.282 HRK te uplate potpora za projekte Zaklade Hrvatske akademije znanosti i umjetnosti i Zaklade Adris.

**Kapitalne donacije** **(šifra 6632)** povećanesu u odnosu na 2021. godinu za 6.615,30%. U 2022. godini International Atomic Energy Agency donirao je multi-corer komplet u iznosu 193.199 HRK.

**Prihodi iz nadležnog proračuna za financiranje rashoda poslovanja (šifra 6711)** povećani su u odnosu na 2021. godinu za 6,80%. U 2022. godini potpisan je Temeljni Kolektivni ugovor za službenike i namještenike u javnim službama te je od 01. svibnja 2022. godine povećana osnovica za obračun plaće za 4% (osnovica iznosi 6.286,29 HRK). Dodatkom I. Temeljnom kolektivnom ugovoru od 01. listopada 2022. godine povećana je osnovica za izračun plaće za 6% (osnovica iznosi 6.663,47 HRK).

U 2022. godini Ministarstvo znanosti i obrazovanja doznačilo je 20.171.607 HRK za financiranje troškova znanstvene djelatnosti što je za 719.907 HRK više nego u 2021. godinu.

**Ostali prihodi** **(šifra 683)** smanjeni su u odnosu na 2021. godinu za 32,50%. U 2021. godini izvršena je uplata COST-a za organizaciju webinara AttoChem CA 18222 u iznosu 31.556 HRK.

1. ***Prihodi od nefinancijske imovine***

**Prihodi od prodaje nefinancijske imovine** **(šifra 7)** smanjeni su u odnosu na 2021. godinu za 96,50%. U 2021. godini prodana su dva stana u vlasništvu Instituta na adresi Otona Župančića 10 i Kopernikova 5, Zagreb u iznosu 1.164.599 HRK.

U 2022. godini izvršena je prodaja fotokopirnog uređaja u iznosu 13.900 HRK.

**Povrat zajmova danih tuzemnim trgovačkim društvima izvan javnog sektora (šifra 81632)**

U 2021. godini izvršena je uplata Društva Ruđer-Inovacije d.o.o. u iznosu 1.000.000 HRK na ime povrata dijela zajma Institutu.

**B. RASHODI I IZDACI**

Ukupni rashodi i izdaci za razdoblje od 01. siječnja 2022. godine do 31. prosinca 2022. godine ostvareni su u iznosu 347.926.843 HRK i u odnosu na 2021. godinu povećani su za 12,73% (2021. = 308.612.756 HRK).

Ukupne rashode i izdatke čine:

1. rashodi poslovanja u iznosu 279.323.481 HRK
2. rashodi za nabavu nefinancijske imovine u iznosu 68.603.362 HRK
3. ***Rashodi poslovanja***

**Rashodi za zaposlene** **(šifra 31)** povećani su u odnosu na 2021. godinu za 6,10%. U 2022. godini došlo je do povećanja osnovice za obračun plaće od mjeseca svibnja 2022. godine za 4% i od mjeseca listopada 2022. godine za 6% te je istovremeno povećan broj zaposlenih tijekom 2022. godine za 2,40%.

**Ostali rashodi za zaposlene** **(šifra 312)** povećani su u odnosu na 2021. godinu za 11,10% zbog isplata materijalnih prava zaposlenika (jubilarne nagrade, otpremnine, ostale nagrade i potpore). U 2022. godini povećane su godišnje nagrade za božićne blagdane sa 1.500 HRK na 1.750 HRK i dara u prigodi Dana sv. Nikole sa 600 HRK na 753 HRK.

**Materijalni rashodi (šifra 32)** povećani su u odnosu na 2021. godinu za 9,40%.

**Naknade troškova zaposlenima** **(šifra 321)** povećane su u odnosu na 2021. godinu 81,20%. U 2022. godini povećani su troškovi službenih putovanja za 197,40% zbog sudjelovanja zaposlenika na konferencijama koje se u 2020. i 2021. godini nisu održavale zbog pandemije bolesti COVID-19 kao i zbog službenih putovanja vezanih uz projektne aktivnosti. Samim tim došlo je i do povećanja rashoda za stručno usavršavanje zaposlenika za 122,30% te ostalih naknada troškova zaposlenika za 78,50%.

**Rashodi za materijal i energiju** **(šifra 322)** povećani su u odnosu na 2021. godinu za 14,90%.

**Materijal i sirovine** **(šifra 3222)** povećani su u odnosu na 2021. godinu za 6,80% zbog porasta nabavki kemikalija, biokemijskih reagensa i kitova, te ostalog repro materijala.

**Rashodi za energiju** **(šifra 3223)** povećani su u odnosu na 2021. godinu za 55,00% zbog porasta cijena energenata (električne energije, plina i goriva).

**Materijal i dijelovi za tekuće i investicijsko održavanje (šifra 3224)** smanjeni su u odnosu na 2021. godinu za 20,40%. Smanjenje se odnosi na rashode za tekuće i investicijsko održavanje postrojenja i opreme.

**Rashodi za sitan inventar i auto gume (šifra 3225)** smanjeni su u odnosu na 2021. godinu za 30,00%. U 2021. godini nabavljeni su vatrogasni aparati, garniture alata za evakuaciju i spašavanje i zaštitnih kaciga te dozimetri i nosači za dozimetre.

**Rashodi za službenu, radnu i zaštitnu odjeću (šifra 3227)** smanjeni su odnosu na 2021. godinu za 54,40% zbog manjih rashoda za laboratorijske kute, zaštitne rukavice i prsluke.

**Rashodi za usluge** **(šifra 323)** smanjeni su u odnosu na 2021. godinu za 13,90%.

**Usluge promidžbe i informiranja (šifra 3233)** povećane su u odnosu na 2021. godinu za 25,70% zbog povećanja troškova promidžbenog materijala vezano uz završetak projekata te troškova za objavu radova.

**Komunalne usluge (šifra 3234)** smanjene su u odnosu na 2021. godinu za 78,70%. U 2021. godini knjiženi su troškovi povećanja priključne snage i/ili promjene na priključku na elektroenergetsku mrežu (HEP-ODS d.o.o.) te komunalni doprinosi za rekonstrukciju zgrada (Grad Zagreb) za projekt O-ZIP u iznosu 6.611.292 HRK.

**Zakupnine i najamnine (šifra 3235)** smanjene su u odnosu na 2021. godinu za 11,00% zbog manjih troškova za licence.

**Zdravstvene i veterinarske usluge** **(šifra 3236)** povećane su u odnosu na 2021. godinu za 59,00% zbog povećanih troškova laboratorijskih usluga vezano uz provedbu projektnih aktivnosti.

**Intelektualne i osobne usluge** **(šifra 3237)** povećane su u odnosu na 2021. godinu za 39,80% zbog konzultantskih usluga i usluga upravljanja projektom O-ZIP.

**Računalne usluge (šifra 3238)** smanjenesuu odnosu na 2021. godinu za 14,70% zbog manjih troškova za održavanje računalnih sustava i servera.

**Ostale usluge (šifra 3239)** povećane su u odnosu na 2021. godinu za 37,40% zbog povećanih troškova za grafičke i tiskarske usluge, usluge kopiranja i uvezivanja te troškova za dokumentarni film o ribarima iz Komiže vezano uz projekt Agencije za plaćanja u poljoprivredi, ribarstvu i ruralnom razvoju.

**Naknade troškova osobama izvan radnog odnosa (šifra 324)** povećane su u odnosu na 2021. godinu za 117,20% zbog povećane mobilnosti inozemnih i domaćih znanstvenika u 2022. godini u odnosu na 2021. godinu (uzrokovane stabilizacijom bolesti COVID-19) te provedbama projektnih aktivnosti.

**Ostali nespomenuti rashodi poslovanja** **(šifra 329)** smanjeni su u odnosu na 2021. godinu za 17,50%.

**Naknade za rad predstavničkih i izvršnih tijela, povjerenstava i slično** **(šifra 3291)** smanjene su u odnosu na 2021. godinu za 14,40% jer su u 2021. godini isplaćene naknade za rad Upravnog vijeća za razdoblje 01.01.-31.12.2021. te za razdoblje 01.11.-31.12.2020. godine.

**Premije osiguranja (šifra 3292)** povećane su u odnosu na 2021. godinu za 18,40% zbog police osiguranja od odgovornosti u kojoj je za 2021.godinu osim javne odgovornosti prema trećima ugovorena i javna odgovornost prema djelatnicima (ovim osiguranjem pokrivena je odgovornost za štetu koja je nastala iz djelatnosti osiguranika i iz posjedovanja stvari). U 2022. godini izvršeno je preknjiženje sa konta unaprijed plaćeni rashodi budućih razdoblja (knjiženje provedeno u 2021. godini) na trošak premija osiguranja.

**Rashodi reprezentacije** **(šifra 3293)** povećani su u odnosu na 2021. godinu za 246,50% zbog organizacija i održavanja konferencija te radionica u 2022. godini.

**Rashodi članarina i normi** **(šifra 3294)** povećani su u odnosu na 2021. godinu za 11,40% zbog većih troškova za međunarodne članarine.

**Troškovi sudskih postupaka** **(šifra 3295)** povećani su u odnosu na 2021. godinu za 23,30%

zbog troškova međunarodnih pristojbi za međunarodnu prijavu patenta te troškova sudskih pristojbi za žalbe protiv donesenih presuda.

**Ostali nespomenuti rashodi poslovanja (šifra 3299)** smanjeni su u odnosu na 2021. godinu za 26,40%. U 2021. godini izvršen je povrat novčanih sredstava u Državni proračun temeljem Sporazuma o predfinanciranju provedbe projekata PaRaDeSEC i NewSpindleForce te povrat za više uplaćeni iznos za Posebne uvjete rada.

**Financijski rashodi (šifra 34)** povećani su u odnosu na 2021. godinu za 48,40%.

**Bankarske usluge i usluge platnog prometa** **(šifra 3431)** povećane su u odnosu na 2021. godinu za 109,20% zbog obračuna i naplate naknade Zagrebačke banke d.d. za vođenje računa u valuti EUR za iznose veće od 5.000.000 EUR na žiro računu, povećanih naknada za izdane bankarske garancije te bankarskih naknada za povećani platni promet u 2022. godini.

**Negativne tečajne razlike i razlike zbog primjene valutne klauzule (šifra 3432)** smanjenje su u odnosu na 2021. godinu za 14,70% zbog promjene tečaja valuta u 2022. godini.

**Zatezne kamate (šifra 3433)** u 2022. godini odnose se na isplatu zateznih kamata za pravomoćne sudske presude vezano za isplatu razlike u plaći temeljem odredaba Izmjena i dopuna Dodataka Sporazumu o osnovici za plaće u javnim službama za razdoblje od prosinca 2015. godine do siječnja 2017. godine.

**Prijenosi između proračunskih korisnika istog proračuna** **(šifra 369)** povećani su u odnosu na 2021. godinu za 65,40% na osnovu Zahtjeva za nadoknadom sredstava partnerskim ustanovama (proračunskim korisnicima istog proračuna).

**Naknade građanima (šifra 3721)** smanjene su u odnosu na 2021. godinu za 26,10%. Naknade se odnose na troškove plaćenih stipendija i školarina te izbora u zvanja zaposlenika Instituta.

1. ***Rashodi za nabavu nefinancijske imovine***

**Rashodi za nabavu nefinancijske imovine** **(šifra 42)** povećani su u odnosu na 2021. godinu za 41,50%. Povećanje rashoda odnosi se na ulaganje u građevinske objekte (građevinski radovi u Martinskoj i uređenje prostora arhive), medicinsku i laboratorijsku opremu (stolni EPR spektrometar, mikrovalni sustav za sintezu uzoraka, ramanov spektrometar, sustav za koreliranu TEM-konfokalnu mikroskopiju, LC-MS sustav, elektrokemijski modularni sustav, biogeokemiiski analizator), instrumente, uređaje i strojeve (svjetlosni mikroskop, mikroskop Dragonfly, multimodalni mikroskopijski sustav za kompatibilno snimanje živih stanica, sustav mikroskop atomskih sila AFM, oceanografske plutače), prijevozna sredstva u pomorskom i riječnom prometu (istraživački brod).

**BILANCA NA DAN 31. PROSINCA 2022. GODINE (Obrazac: BIL)**

**IMOVINA (šifra B001)**

Ukupna imovina Instituta Ruđer Bošković (u daljnjem tekstu: Institut) na dan 31.12.2022. godine iznosi 285.221.221 HRK i smanjena je u odnosu na 2021. godinu za 2,80%.

Imovinu čine:

1. Nefinancijska imovina **(šifra B002)** u iznosu 162.390.208 HRK
2. Financijska imovina **(šifra 1)** u iznosu 122.831.013 HRK.
3. ***Nefinancijska imovina sastoji se od:***

**Neproizvedena dugotrajna imovina (šifra 01)** u iznosu 24.391.710 HRK odnosi se na knjigovodstvenu vrijednost zemljišta u Zagrebui nematerijalnu imovinu (patente i licence).

**Proizvedena dugotrajna imovina (šifra 02)** u iznosu 132.348.792 HRK odnosi se na poslovne i ostale građevinske objekte, postrojenja i opremu, uredsku opremu i namještaj, komunikacijsku opremu, opremu za održavanje i zaštitu, laboratorijsku opremu, instrumente, uređaje, strojeve, opremu za ostale namjene, prijevozna sredstva u cestovnom i pomorskom prometu i knjige u knjižnici.

U 2022. godini došlo je do povećanja vrijednosti proizvedene dugotrajne imovine u odnosu na 2021. godinu za 35,70% zbog ulaganja u građevinske objekte, nabavke komunikacijske opreme, medicinske i laboratorijske opreme, instrumenata i uređaja i prijevoznih sredstava.

**Plemeniti metali i ostale pohranjene vrijednosti** **(šifra 03)** u iznosu 126.431 odnosi se na pohranjene knjige.

**Dugotrajna nefinancijska imovina u pripremi** **(šifra 05)** u iznosu 5.523.275 odnosi se na građevinske objekte te postrojenja i opremu u pripremi.

U 2022. godini došlo je do smanjenja dugotrajne nefinancijske imovine u pripremi u odnosu na 2021. godinu za 48,10% zbog aktiviranja nefinancijske imovine u pripremi u proizvedenu dugotrajnu imovinu.

1. ***Financijska imovina sastoji se od:***

**Novac u banci i blagajni (šifra 11)** smanjen jeu odnosu na 2021. godinu za 29,80% a odnosi se na kunska i devizna novčana sredstva na žiro računu Instituta na dan 31.12.2022. godine. Devizna novčana sredstva preračunata su u HRK po srednjem tečaju Hrvatske narodne banke na dan 31.12.2022. godine.

U 2022. godini kod velikog broja projekata, gdje se sredstva odobravaju i uplaćuju na račun Instituta metodom nadoknade, došlo je do značajnijeg odlijeva sredstava sa računa Instituta.

Metodom nadoknade korisnik (Institut) prethodno mora platiti izdatke a što se dokazuje računima dobavljača i izvršenim plaćanjima istih. Ovom metodom dolazi do značajnog proteka vremena od trenutka potraživanja sredstava do samog pregleda, odobrenja i isplate troškova od strane provedbenih tijela.

**Depoziti, jamčevni polozi i potraživanja od zaposlenih** **(šifra 12)** u odnosu na 2021. smanjeni su za 2,90%.

Jamčevni polozi u odnosu na 2021. godinu povećani su za 50,70% a odnose se na novčane uplate kao jamstva za ozbiljnost ponuda i jamstva za uredno izvršenje ugovora.

Potraživanja od zaposlenih u odnosu na 2021. godinu smanjena su za 7,60% a odnose se na isplaćene predujmove zaposlenicima za službena putovanja u 2022.godini.

**Potraživanja za dane zajmove (šifra 13)** u 2021. godiniodnosi se na potraživanje za dani zajam Centru za KET tehnologije d.o.o. u iznosu 235.000 HRK.

U 2022. godini isknjižena je tražbina u iznosu 235.000 HRK sukladno Rješenju Trgovačkog suda u Zagrebu Tt-22/47936-1 od 25. listopada 2022. godine kojim je upisano brisanje trgovačkog društva Centar za KET tehnologije d.o.o. te je po pravomoćnosti Rješenja od 24. studenog 2022. godine društvo prestalo postojati.

**Dionice i udjeli u glavnici (šifra 1541)** odnose se na udjele u glavnici trgovačkih društava u većinskom ili djelomičnom vlasništvu Instituta.

U 2022. godini isknjižen je poslovni udio u društvu Centar za KET tehnologije d.o.o., (dva poslovna udjela u Društvu koji daju 100% članskog prava u Društvu), za stjecanje kojeg je Institut uplatio iznos od 1,00 kune, temeljem Ugovora o prijenosu poslovnih udjela u trgovačkom društvu Centar za KET tehnologije, sklopljenog 4. srpnja 2017. godine između Domagoja Račića iz Zagreba kao prenositelja i Instituta Ruđer Bošković kao stjecatelja jer je društvo po pravomoćnosti Rješenja od 24. studenog 2022. godine prestalo postojati.

**Potraživanja za prihode poslovanja (šifra 16)** smanjeni su odnosu na 2021. godinu za 32,80%.

**Potraživanja za prihode od imovine (šifra 164)** smanjeni su u odnosu na 2021. godinu za 95,50% zbog isknjižavanja obračunate zatezne kamate u iznosu 46.936 HRK za dani zajam Centru za KET tehnologije d.o.o. (obrazloženje pod šifrom 13).

**Potraživanja za prihode od prodaje proizvoda i robe te pruženih usluga (šifra 166 i 169)** smanjena su u odnosu na 2021. godinu za 21,80%. U 2022. godini otpisana su potraživanja tuzemnih kupaca u iznosu 6.059 HRK. Otpis potraživanja proveden je za tuzemne kupce za koje su trgovački sudovi Republike Hrvatske proveli postupak brisanja iz Sudskog registra Republike Hrvatske.

U 2022. godini proveden je ispravak vrijednosti potraživanja u iznosu 65.480 HRK za ona potraživanja za koja se s naplatom kasnilo između jedne i tri godine (vrijednost potraživanja ispravlja se po stopi od 50%) te ispravak vrijednosti potraživanja u iznosu 72.739 HRK za ona potraživanja za koja je nad dužnikom pokrenut stečajni i/ili likvidacijski postupak (vrijednost potraživanja ispravlja se po stopi od 75%).

U 2022. godini provedena je naplata potraživanja od kupaca koji su s naplatom kasnili između jedne i tri godine. Otvorene stavke potraživanja za prihode od prodaje proizvoda i usluga na dan 31.12.2022. godine pretežno se odnose na potraživanja od kupaca za 2022. godinu.

**Potraživanja za kazne i upravne mjere te ostale prihode (šifra 168)** odnose se na isknjiženje potraživanja od Ministarstva znanosti i obrazovanja koja su nastala prije 2015. godine.

**Potraživanja od prodaje nefinancijske imovine (šifra 172)** smanjena su u odnosu na 2021. godinu za 48,60% a odnosese na potraživanja od kupaca za stanove koji su prodani ranijih godina na ime obročne otplate.

**Rashodi budućih razdoblja i nedospjela naplata prihoda (šifra 19)** povećani su u odnosu na 2021. godinu za 7,80% a odnose se na ukalkuliranu plaću i materijalna prava za mjesec prosinac 2022. godine u iznosu 17.214.457 HRK i unaprijed plaćene rashode budućih razdoblja u iznosu 284.542 HRK.

**OBVEZE I VLASTITI IZVORI (šifra B003)**

Ukupne obveze i vlastiti izvori na dan 31.12.2022. godine iznose 285.221.221 HRK i smanjene su u odnosu na 2021. godinu za 2,80%.

1. Obveze **(šifra 2)** u iznosu 31.243.149 HRK
2. Vlastiti izvori **(šifra 9)** u iznosu 253.978.072 HRK
3. ***Obveze se sastoje od:***

**Obveze za rashode poslovanja** **(šifra 23)** smanjenje su u odnosu na 2021. godinu za 8,5%.

**Obveze za zaposlene (šifra 231)** povećane su u odnosu na 2021. godinu za 7,00% a odnose se na ukalkuliranu plaću i materijalna prava za mjesec prosinac 2022. godine u iznosu 17.214.457HRK.

**Obveze za materijalne rashode (šifra 232)** smanjene su u odnosu na 2021. godinu za 50,80%. U obveze za materijalne rashode 2021. godine knjižena je obveza prema partneru Hubrecht Institute iz Nizozemske na ERC Synergy projektu u iznosu 1.818.009 HRK te obveze za troškove energije (struja, plin i goriva) u iznosu 1.575.051 HRK.

**Obveze za naknade građanima i kućanstvima (šifra 237)** povećanesu u odnosu na 2021. godinu za 22,80% a odnose se na obveze za školarine zaposlenika.

**Ostale tekuće obveze (šifra 239)** smanjene su u odnosu na 2021. godinu za 9,90%. 31.12.2022. godine smanjenja je obveza za uplatu poreza na dodanu vrijednost za mjesec prosinac 2022. godine te je smanjenja obveza HZZO za refundacije naknade plaće po osnovi bolovanja iznad 42 dana i bolovanja za ozljede na radu i profesionalne bolesti djelomičnim uplatama u 2022. godini u državni proračun.

**Obveze za nabavu nefinancijske imovine** **(šifra 24)** smanjene su u odnosu na 2021. godinu za 9,20% zbog smanjenja obveza za nabavku dugotrajne nefinancijske imovine (postrojenja i oprema) te smanjenja obveza za građevinske objekte.

**Odgođeno plaćanje rashoda (šifra 29)** smanjenoje u odnosu na 2021. godinu za 15,50% a odnosi se na ukalkulirane a neisplaćene pravomoćne sudske presude po osnovi naknada za rad u posebnim uvjetima.

1. ***Vlastiti izvori sastoje se od:***

**Vlastiti izvori (šifra 911)** povećani su u odnosu na 2021. godinu za 20,80% zbog nabavke dugotrajne nefinancijske imovine za projekt O-ZIP te ostale projekte sukladno pojedinačnim projektnim planovima.

**Višak/manjak prihoda poslovanja (šifra 922)** smanjen je u odnosu na 2021. godinu za 29,20% zbog manjka prihoda poslovanja za 2022. godinu u iznosu 33.265.920 HRK.

U 2022. godini ostvaren je višak prihoda poslovanja (prihodi poslovanja razred 6 – rashodi poslovanja razred 3) u iznosu 35.295.515.HRK i manjak prihoda od nefinancijske imovine (prihodi od prodaje nefinancijske imovine razred 7 – rashodi za nabavu nefinancijske imovine razred 4) u iznosu 68.561.435 HRK.

**Višak prihoda (šifra 9221)** povećan je u odnosu na 2021. godinu za 11,60% nakon knjiženja viška prihoda poslovanja za 2022. godinu u iznosu 35.295.515 HRK te korekcije rezultata poslovanja (knjiženja obvezne korekcije za kapitalni prijenos sredstava u iznosu 14.086.554 HRK i obvezne korekcije za financiranje kapitalnih rashoda prihodima od prodaje nefinancijske imovine u iznosu 13.900 HRK).

**Manjak prihoda od nefinancijske imovine (šifra 9222)** povećan je u odnosu na 2021. godinu za 79,60% nakon knjiženja manjka prihoda od nefinancijske imovine u iznosu 68.561.435 HRK

te korekcije rezultata poslovanja (knjiženja obvezne korekcije za kapitalni prijenos sredstava u iznosu 14.086.554 HRK i obvezne korekcije za financiranje kapitalnih rashoda prihodima od prodaje nefinancijske imovine u iznosu 13.900 HRK).

**Izvanbilančni zapisi (šifra 991 i 996)** u iznosu 30.957.842 HRK odnose se na instrumente osiguranja plaćanja (primljene i izdane zadužnice), potencijalne obveze po osnovi sudskih sporova u tijeku i tuđu imovinu dobivenu na korištenje.

U izvanbilančnoj evidenciji proknjiženi su slijedeći iznosi:

1. Instrumenti osiguranja plaćanja (primljene) 4.535.946 HRK
2. Instrumenti osiguranja plaćanja (izdane) 4.504.267 HRK
3. Tuđa imovina dobivena na korištenje 17.298.997 HRK
4. Potencijalne obveze po osnovi sudskih sporova u tijeku 4.618.632 HRK

**IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)**

U izvještaju o rashodima prema funkcijskoj klasifikaciji **(šifra 015)** obuhvaćeni su rashodi poslovanja (skupina računa klase 3) u iznosu 279.323.481 HRK i rashodi za nabavu nefinancijske imovine (skupina računa klase 4) u iznosu 68.603.363 HRK.

**IZVJEŠTAJ O OBVEZAMA (Obrazac: Obveze)**

Početno stanje obveza na dan 01.01.2022. godine **(šifra V001)** iznosilo je 31.612.265 HRK.

U izvještajnom razdoblju povećanje obveza **(šifra V002)** iznosi 369.053.535 HRK a podmirene obveze iznose 371.777.476 HRK **(šifra V004).**

Stanje obveza na dan 31.12.2022. godine **(šifra V006)** iznosi 28.888.324 HRK.

Ukupno nedospjele obveze na dan 31.12.2022. godine sastoje se od obveza za rashode poslovanja **(šifra ND23)** u iznosu od 22.715.900 HRK i obveza za nabavu nefinancijske imovine **(šifra ND24)** u iznosu od 6.172.424 HRK.

**PROMJENE U VRIJEDNOSTI I OBUJMU IMOVINE I OBVEZA (Obrazac P-VRIO)**

U 2022. godini evidentirano je ukupno povećanje vrijednosti imovine u iznosu 42.873 HRK.

U Zagrebu, 30.01.2023. godine

Voditelj Odjela za računovodstvo i financije Ravnatelj

Snježana Bebić, dipl.oec. dr.sc. David Matthew Smith